# ביאתלון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביאתלון הוא ענף ספורט חורפי המשלב סקי למרחקים (קרוס קאונטרי) וירי ברובה. סוג נוסף של ביאתלון, המשתייך לספורט הקיץ, משלב תחרות ריצה ותחרות קליעה.

מקור הביאתלון באימונים של הצבא הנורבגי, משם הוא התפשט בכל רחבי סקנדינביה ולאחר-מכן בעולם. אליפות העולם הראשונה בביאתלון נערכה בשנת 1958 באוסטריה, ושנתיים לאחר-מכן נכנס הביאתלון לתוכנית אולימפיאדת החורף. החל משנת 1992 גם נשים מתחרות בביאתלון באולימפיאדות.

בביאתלון על המתחרים לעבור מרחק מסוים בגלישת סקי, כאשר במהלך המירוץ עליהם לעצור 2 או 4 פעמים (בהתאם לסוג התחרות) במטווח, ולירות למטרה ממרחק של 50 מ', במצב שכיבה או עמידה. בכל מטרה חמש מטרות נפרדות, ועל כל החטאה מוענש המתחרה בתוספת של דקה לזמן הגלישה או בהקפה של לולאת העונש שאורכה 150 מטר.

התחרויות המקובלות בביאתלון:

- מירוץ אישי נגד השעון: 20 ק"מ לגברים או 15 ק"מ לנשים. זינוק נפרד במרווחים של 30 שניות. ארבעה מקובצי יריות, לפי הסדר: שכיבה, עמידה, שכיבה, עמידה. העונש על החטאה הוא תוספת של דקה לזמן הגלישה.
- מירוץ קצר (ספרינט) נגד השעון: 10 ק"מ לגברים או 7.5 ק"מ לנשים. כל מתחרה מזנק בנפרד במרווחים של 30 שניות. יורים למטרות פעמיים: הראשונה בשכיבה והשנייה בעמידה. העונש על החטאה הוא הקפה של לולאת העונש.
- מירוץ רדיפה: 12.5 ק"מ לגברים או 10 ק"מ לנשים. מירוץ זה נערך תמיד אחרי המירוץ הקצר נגד השעון, והזינוק הוא לפי הסדר במירוץ הזה, כאשר המנצח מזנק ראשון ואחריו שאר המתחרים במרווחי זמן על פי תוצאות המירוץ. ארבעה מקובצי יריות, 2 הראשונים בשכיבה ו-2 האחרונים בעמידה. העונש על החטאה הוא הקפה של לולאת העונש. בתחרות זו מוגבל מספר המשתתפים ל-60.
- מירוץ שליחים: 4X7.5 ק"מ לגברים או 4X6 ק"מ לנשים. בכל נבחרת 4 מתחרים. כל מתחרה יורה פעמיים, פעם בשכיבה ופעם בעמידה. לרשות המתחרים שלושה כדורים רזרביים בכל מקבץ יריות, אותם הם צריכים לטעון בנפרד לאחר שירו את 5 הכדורים הרגילים. אם גם לאחר שניצלו את הכדורים הרזרביים לא הצליחו לפגוע בכל המטרות, עליהם לגלוש את לולאת העונש. בעת ההחלפה על הרץ המסיים לנגוע ברץ הבא.
- מירוץ בזינוק המוני: 15 ק"מ לגברים או 12.5 ק"מ לנשים. כל המתחרים (בתחרות זו משתתפים רק 30 מתחרים) מזנקים יחד. יורים ארבע פעמים למטרות, שתיים בשכיבה ושתיים בעמידה. העונש על החטאה הוא הקפת לולאת העונש.

מקור: http://he.wikipedia.org../../../%D7%91/%D7%99/%D7%90/%D7%91%D7%99%D7%90%D7%AA%D7%9C%D7%95%D7%9F.html

קטגוריות: ספורט חורף | ספורט אולימפי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Español
- Eesti
- Suomi
- Français
- Hrvatski
- Italiano
- 日本語
- ქართული
- 한국어
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Svenska
- 中文